|  |
| --- |
| **Naziv akta: Odluka o visini paušalnog poreza za djelatnosti iznajmljivanja i smještaja u turizmu** |
| **Razdoblje savjetovanja: od 27.10.2023. do 26.11.2023.** |
| **Korisnik** | **Komentar** | **Datum** | **Status** | **Odgovor** |
| **Josip Šajnović** | Načelno bi porezna osnovica trebala biti razlika između primitaka i odbitaka vezana za određeni dohodak. Zakon o porezu na dohodak daje temelj JLS-ovima da odrede paušalni iznos poreza za najam, međutim i u tom slučaju se može voditi briga o pravednosti i nediskriminaciji pojedinih skupina poreznih obveznika. Smatram da jednaki paušalni iznos poreza nije pravedan jer sve vrste objekata za najam jer nemaju iste prihode kao ni godišnju popunjenost. Brzom analizom platforme Booking.com za mjesta u općini Dobrinj za cijenu najma u kolovozu 2024 prosječna cijena po danu (nakon što odbijemo naknadu prema booking.com iznosi: • Ville 450 € 4-6 kreveta • Vikendice 400 € 4-6 kreveta • Apartmani 110 € 3-4 kreveta • Kapm 200 € 4 kreveta Ako tome dodamo da je popunjenost villa, vikendica i kampova bar 30% veća nego apartmana dolazimo do zaključka da prihod po krevetu u villama je cca 3 puta veći, u vikendicama 2 puta veći, a u kampovima1,5 puta veći u odnosu na prihod u apartmanima. Naime, porez na dohodak bi trebao biti pravedan i proporcionalan prihodu a ovako kako ste predložili nikako nije već je diskriminatoran za jednu skupinu objekata (apatmani). Nadalje, veća naknada za više od 66% za naselja Čižići, Klimno, Soline i Šilo u odnosu na ostale je također nerazmjerna ostvarenim prihodima. Imajući u vidu da je daleko veći broj kuća za odmor, vikendica, villa u naseljima koja nisu uz more, te su ti objekti isključivo namjenjeni za poslovanje, a što bi trebalo uvesti u sustav PDVa, za razliku od apartmana koji su velikim dijelom u obiteljskim kućama kojima je taj prihod popunjavanje rupa u kućnom buđetu. Predlažem da naknada po krevetu 50,00 € za apartmane, ali za samostalne objekte (kao što su ville, vikendice ili objekti u kampu i objekti za robinzonski smještaj) ta naknada bude množena s koeficijentom 3, odnosno da bude 150,00 €. Ovakvim načinom bi oporezivanje prihoda bilo pravednije a vjerujem da bi prihod za općinu bio veći. | **23.11.2023 13:43** | -Primljeno na znanje | Predmetni komentar je primljen na znanje te će biti kao sastavni dio Izvješća sa savjetovanja dostavljen članovima Općinskog vijeće Općine Dobrinj na razmatranje prilikom odlučivanja o Prijedlogu predmetne odluke.  |